stanford-oval/wikipedia huggingface dataset:
ขบวนการจ้าวสรรพสัตว์ จูโอเจอร์
พลังในการต่อสู้ของจูโอเจอร์ > จูโอคิวบ์เวพอน

จูโอคิวบ์รูปร่างขนาดเล็กทำหน้าที่เป็นตัวช่วยของหุ่นยนต์ยักษ์ โดยทำหน้าที่เป็นอาวุธ
| ชื่อ | ความสูง | ความกว้าง | ความยาว | น้ำหนัก | ความเร็ว | แรงกำลัง | ปรากฏตัวครั้งแรก |
| --- | --- | --- | --- | --- | --- | --- | --- |
| คิวบ์คิริน | 24.5 เมตร (โหมดสัตว์) 9.0 เมตร (โหมดอาวุธ) | 4.5 เมตร (โหมดสัตว์ / โหมดอาวุธ) | 12.5 เมตร (โหมดสัตว์) 27.0 เมตร (โหมดอาวุธ) | 200 ตัน | 400 กม./ชม. | 1.5 ล้านพลังม้า | ตอนที่ 3 |
| คิวบ์โมกุระ | 9.0 เมตร (โหมดสัตว์) 10.0m เมตร (โหมดอาวุธ) | 4.5 เมตร (โหมดสัตว์) 7.0m เมตร (โหมดอาวุธ) | 25.0 เมตร (โหมดสัตว์ / โหมดอาวุธ) | 200 ตัน | 380 กม./ชม. | 1.5 ล้านพลังม้า | ตอนที่ 9 |
| คิวบ์คุมะ (คิวบ์แพนด้า) | 9.0 เมตร (โหมดสัตว์) 18.0 เมตร (โหมดอาวุธ) | 4.5 เมตร (โหมดสัตว์ / โหมดอาวุธ) | 18.0 เมตร (โหมดสัตว์) 11.0 เมตร (โหมดอาวุธ) | 200 ตัน | 350 กม./ชม. (380 กม./ชม.) | 1.5 ล้านพลังม้า | ตอนที่ 13  (ตอนที่ 19) |
| คิวบ์โคโมริ | 9.0 เมตร (โหมดสัตว์ / โหมดอาวุธ) | 32.0 เมตร (โหมดสัตว์) 5.0 เมตร (โหมดอาวุธ) | 8.5 เมตร (โหมดสัตว์) 34.0 เมตร (โหมดอาวุธ) | 200 ตัน | 700 กม./ชม. | 1.5 ล้านพลังม้า | ตอนที่ 21 |
| คิวบ์ออคโตปัส | 22.5 เมตร | 36.0 เมตร | 36.0 เมตร | 600 ตัน | 150 แรงน็อต | 5 ล้านแรงม้า | ตอนที่ 37 |
| คิวบ์ชิมะอุมะ | 24.5 เมตร (โหมดสัตว์) 9.0 เมตร (โหมดอาวุธ) | 4.5 เมตร (โหมดสัตว์ / โหมดอาวุธ) | 12.5 เมตร (โหมดสัตว์) 27.0 เมตร (โหมดอาวุธ) | 200 ตัน | 450 กม./ชม. | 1.5 ล้านพลังม้า | ตอนที่ 46 |
| คิวบ์คาโมโนะฮาชิ | 9.0 เมตร (โหมดสัตว์) 10.0 เมตร (โหมดอาวุธ) | 4.5 เมตร (โหมดสัตว์) 7.0 เมตร (โหมดอาวุธ) | 23.5 เมตร (โหมดสัตว์ / โหมดอาวุธ) | 200 ตัน | 350 กม./ชม. | 1.5 ล้านพลังม้า | ตอนที่ 46 |
| คิวบ์เฮียว | 9.0 เมตร (โหมดสัตว์) 18.0 เมตร (โหมดอาวุธ) | 4.5 เมตร (โหมดสัตว์ / โหมดอาวุธ) | 18.0 เมตร (โหมดสัตว์) 11.0 เมตร (โหมดอาวุธ) | 200 ตัน | 500 กม./ชม. | 1.5 ล้านพลังม้า | ตอนที่ 46 |
| คิวบ์ฟุคุโร่ | 9.0 เมตร (โหมดสัตว์) 34.0 เมตร (โหมดอาวุธ) | 32.0 เมตร (โหมดสัตว์) 5.5 เมตร (โหมดอาวุธ) | 9.0 เมตร (โหมดสัตว์ / โหมดอาวุธ) | 200 ตัน | 600 กม./ชม. | 1.5 ล้านพลังม้า | ตอนที่ 46 |
พลังในการต่อสู้ของจูโอเจอร์ > หุ่นยนต์ยักษ์ > จูโอคิง

หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์อีเกิ้ลเป็นตัวแกนกลาง
พลังในการต่อสู้ของจูโอเจอร์ > หุ่นยนต์ยักษ์ > จูโอไวลด์

หุ่นยนต์ที่รวมร่างระหว่างจูโอคิวบ์จำนวน 3 อันโดยมีคิวบ์กอริลล่าเป็นตัวแกนกลางหลัก มีบิ๊ก ไวลด์ แคนนอน เป็นอาวุธ
พลังในการต่อสู้ของจูโอเจอร์ > หุ่นยนต์ยักษ์ > ข้อมูลจำเพาะ

ข้อมูลอ้างอิงจำนวนตัวเลขจากเว็บไซต์ทีวีอาซาฮิ
| ชื่อ | ความสูง | ความกว้าง | ความยาว | น้ำหนัก | ความเร็ว | แรงกำลัง | ปรากฏตัวครั้งแรก |
| --- | --- | --- | --- | --- | --- | --- | --- |
| จูโอคิง 1・2・3 | 45.5 เมตร | 26.0 เมตร | 15.0 เมตร | 2000 ตัน | 500 กม./ชม. | 17 ล้านแรงม้า | ตอนที่ 1 |
| จูโอคิง 1・5・4 | 45.5 เมตร | 26.0 เมตร | 15.0 เมตร | 2000 ตัน | 500 กม./ชม. | 17 ล้านแรงม้า | ตอนที่ 2 |
| จูโอคิงออคโตปัส | 50.0 เมตร | 35.0 เมตร | 23.5 เมตร | 2600 ตัน | 500 กม./ชม. | 22 ล้านแรงม้า | ตอนที่ 37 |
| จูโอไวลด์ 6・5・4 | 45.5 เมตร | 34.5 เมตร | 17.0 เมตร | 2000 ตัน | 450 กม./ชม. | 17 ล้านแรงม้า | ตอนที่ 6 |
| จูโอไวลด์ 6・2・3 | 45.5 เมตร | 34.5 เมตร | 17.0 เมตร | 2000 ตัน | 450 กม./ชม. | 17 ล้านแรงม้า | ตอนที่ 7 |
| ไวลด์จูโอคิง | 65.0 เมตร | 39.0 เมตร | 21.5 เมตร | 4400 ตัน | 550 กม./ชม. | 37 ล้านแรงม้า | ตอนที่ 11 |
| โทไซจูโอ | 48.5 เมตร | 61.0 เมตร | 15.5 เมตร | 4000 ตัน | 500 กม./ชม. | 33 ล้านแรงม้า | ตอนที่ 18 |
| ไวลด์โทไซคิง | 72.0 เมตร | 61.0 เมตร | 28.5 เมตร | 8800 ตัน | 600 กม./ชม. | 73 ล้านแรงม้า | ตอนที่ 22 |
| โดเดะไคโอ | 64.0 เมตร | 48.0 เมตร | 23.5 เมตร | 5700 ตัน | 550 กม./ชม. | 49 ล้านแรงม้า | ตอนที่ 31 |
| ไวลด์โทไซโดเดคะคิง | 94.0 เมตร | 77.0 เมตร | 38.5 เมตร | 12700 ตัน | 630  กม./ชม. | 106 ล้านแรงม้า | ตอนที่ 35 |
กลุ่มนอกรีตอวกาศ เดธแกเลี่ยน

กลุ่มนอกรีตอวกาศ เดธแกเลี่ยน (宇宙の無法者デスガリアン) เป็นกลุ่มมนุษย์ต่างดาวที่ล่าอาณานิคมดวงดาวต่างๆ โดยล่ามาแล้วถึง 99 ดวงและดาวดวงที่ 100 คือดาวโลก โดยใช้บลัดเกมในการวางแผนเพื่อยึดครองดวงดาวนั้น
เพลง

"Doubutsu Sentai Zyuohger" (動物戦隊ジュウオウジャー Dōbutsu Sentai Jūōjā)}
ศิลปิน: ฮิเดะอะกิ ทะกะโตะริ (高取 ヒデアキ Takatori Hideaki)
"Let's! Zyuoh Dance" (レッツ! ジュウオウダンス Rettsu! Jūō Dansu)
ศิลปิน: Yōhei Ōnishi (大西 洋平 Ōnishi Yōhei)
การออกอากาศ

โดบุทสึเซ็นไต จูโอเจอร์ ออกอากาศทุกวันอาทิตย์เวลา 7:30 - 8:00 ทางสถานีโทรทัศน์ทีวีอาซาฮิในประเทศญี่ปุ่น ออกอากาศครั้งแรกเมื่อวันที่ 14 กุมภาพันธ์ ค.ศ. 2016 ถึงวันที่ 5 กุมภาพันธ์ ค.ศ. 2017
ในส่วนประเทศไทย ได้มีการออกอากาศทางช่องทรูสปาร์ค จัมพ์ ทุกวันจันทร์ถึงศุกร์ เวลา 19.30 น. เริ่มวันจันทร์ที่  10 กรกฎาคม พ.ศ. 2560 ถึงวันพุธที่  13 กันยายน พ.ศ. 2560 โดยใช้ชื่อเรื่องว่า โดบุทสึ เซนไท จูโอเจอร์ ตามผังรายการ แต่ตอนออกอากาศในเรื่องใช้ชื่อ ขบวนการสัตว์ป่า จูโอเจอร์  อย่างไรก็ตามเมื่อปี พ.ศ. 2561 ได้ออกอากาศทางช่อง การ์ตูนคลับแชนเนล และ ช่อง 9 MCOT HD ทุกวันเสาร์และวันอาทิตย์ โดยใช้ชื่อเรื่องว่า ขบวนการจ้าวสรรพสัตว์ จูโอเจอร์ ซึ่งของช่อง 9 ออกอากาศเวลา 7:30 น. - 8:00 น.  ต่อมาใน ปี พ.ศ. 2562 ได้มีการออกอากาศซ้ำทางช่อง MCOT Family ทุกวันพฤหัสบดีและวันศุกร์เวลา 19:00 - 19:30 น. และ รีรันวันศุกร์และวันเสาร์เวลา 07:00 - 07:30 น. เมื่อวันที่ 14 กุมภาพันธ์ 2562 - 29 มีนาคม 2562, ต่อมาเปลี่ยนเวลาออกอากาศเป็นทุกวันพุธและพฤหัสบดีเวลา 17:30 - 18:00 น และ รีรันวันพฤหัสบดีและวันศุกร์เวลา 07:30 - 08:00 น. เริ่มวันที่ 3 เมษายน 2562 นอกจากนี้ได้ออกอากาศทางสถานีโทรทัศน์ดิจิตอล ทรูโฟร์ยู ช่อง 24 เมื่อวันที่ 4 มกราคม พ.ศ. 2563 ทุกวันเสาร์เวลา 7:00 - 8:00 น. โดยออกอากาศวันละสองตอน และได้มีการนำลงวิดีโอสตรีมมิ่ง ตั้งแต่ Line TV, Mono Maxx, WeTV, TrueID ซึ่งได้ลงครบทุกตอน ปัจจุบันรับชมทางช่องยูทูบ Sentai Cartoon Club
แหล่งข้อมูลอื่น

โดบุทสึ เซนไท จูโอเจอร์ ที่ ทีวี อาซาฮี
โดบุทสึ เซนไท จูโอเจอร์ ที่ Toei Company
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร

| --- | --- |
Faculty of Science and Technology

ที่อยู่: เลขที่ 1381 ถนนประชาราษฎร์ 1 แขวงวงศ์สว่าง เขตบางซื่อ กรุงเทพมหานคร 10800
สี: สีเหลือง
เว็บไซต์: 
คณะวิทยาศาสตร์และเทคโนโลยี (อังกฤษ: Faculty of Science and Technology) มหาวิทยาลัยเทคโนโลยีราชมงคลพระนคร มุ่งเน้นผลิตและพัฒนาบัณฑิตนักปฏิบัติบนฐานความเชี่ยวชาญด้านคณิตศาสตร์ วิทยาศาสตร์และเทคโนโลยี เสริมสร้างทักษะสู่โลกอาชีพ ภายใต้ ปณิธาน
“คณะวิทยาศาสตร์และเทคโนโลยีมุ่งมั่นผลิตบัณฑิตนักปฏิบัติให้มีความรอบรู้ทางด้านวิทยาศาสตร์ คณิตศาสตร์ และเทคโนโลยี โดยส่งเสริมฐานความรู้ทางวิชาการและการฝึกปฏิบัติ สามารถวิเคราะห์และแก้ไขปัญหา มีความตระหนักในคุณธรรมและจริยธรรม พร้อมที่จะนำความรู้ไปใช้ให้เป็นประโยชน์ต่อการพัฒนาประเทศชาติและสังคม”
ประวัติ

มหาวิทยาลัยเทคโนโลยีราชมงคลพระนคร ได้รับการสถาปนาขึ้นตามพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ. 2548 โดยเป็นการรวมสถาบันการศึกษาเดิมของสถาบันเทคโนโลยีราชมงคลจำนวน 5 วิทยาเขต ประกอบด้วย วิทยาเขตเทเวศร์ วิทยาเขตโชติเวช วิทยาเขตพณิชยการพระนคร วิทยาเขตชุมพรเขตรอุดมศักดิ์ และวิทยาเขตพระนครเหนือ ปัจจุบันแยกเป็นศูนย์เพื่อจัดการเรียนการสอนเป็น 4 ศูนย์คือ ศูนย์เทเวศร์ ศูนย์โชติเวช ศูนย์พณิชยการพระนคร และศูนย์พระนครเหนือ
คณะวิทยาศาสตร์และเทคโนโลยี ได้จัดตั้งตามกฎกระทรวง การจัดตั้งส่วนราชการในมหาวิทยาลัยเทคโนโลยีราชมงคลพระนคร กระทรวงศึกษาธิการ พ.ศ. 2549 เมื่อวันที่ 14 พฤศจิกายน พ.ศ. 2549 โดยมุ่งเน้นการจัดการเรียนการสอน การผลิตบัณฑิตและการทำวิจัยด้านวิทยาศาสตร์และเทคโนโลยี ซึ่งคณะฯมีที่ตั้งอยู่ที่ ศูนย์พระนครเหนือ ในปี พ.ศ. 2550 คณะวิทยาศาสตร์และเทคโนโลยีได้เริ่มมีการจัดการเรียนการสอนหลักสูตรวิทยาศาสตรบัณฑิต (วท.บ.) 2 หลักสูตร ได้แก่ หลักสูตร สาขาวิชาเทคโนโลยีคอมพิวเตอร์ (ปัจจุบันเปลี่ยนเป็น หลักสูตร สาขาวิชาวิทยาการคอมพิวเตอร์) และสาขาวิชาสิ่งแวดล้อมและทรัพยากรธรรมชาติ (ปัจจุบันเปลี่ยนเป็น หลักสูตร สาขาวิชาวิทยาศาสตร์และเทคโนโลยีสิ่งแวดล้อม) ในปี พ.ศ. 2557 ได้เปิดหลักสูตรวิทยาศาสตรบัณฑิต อีก 1 คือ หลักสูตรสาขาวิชาวัสดุศาสตร์อุตสาหกรรม ในปี พ.ศ.2562 ได้เปิดหลักสูตรวิทยาศาสตรบัณฑิต สาขาวิชาวิทยาการข้อมูลและเทคโนโลยีสารสนเทศ ปี พ.ศ.2566 ได้เปิดหลักสูตรวิทยาศาสตรบัณฑิต อีก 2 หลักสูตร คือ หลักสูตร สาขาวิชาเทคโนโลยีสุขภาพ เครื่องสำอางและการชะลอวัย และหลักสูตร สาขาวิชาสถิติสารสนเทศ และในปี พ.ศ.2568 ได้เปิดหลักสูตรวิทยาศาสตรบัณฑิต สาขาวิชาการจัดการสภาพภูมิอากาศและสิ่งแวดล้อม ปัจจุบันคณะวิทยาศาสตร์และเทคโนโลยีได้มีการจัดการเรียนการสอนระดับปริญญาตรี หลักสูตรวิทยาศาสตรบัณฑิต (วท.บ.) 7 หลักสูตร ได้แก่
1. วิทยาการคอมพิวเตอร์ (B.Sc. Computer Science)
2. วิทยาการข้อมูลและเทคโนโลยีสารสนเทศ (B.Sc. Data Science & Information Technology)
3. วิทยาศาสตร์และเทคโนโลยีสิ่งแวดล้อม (B.Sc. Environmental Science and Technology)
4. วัสดุศาสตร์อุตสาหกรรม (B.Sc. Industrial Materials Science)
5. เทคโนโลยีสุขภาพเครื่องสำอางและการชะลอวัย (B.Sc. Health, Cosmetic and Anti-Aging Technology) หลักสูตรใหม่ 2566
6. สถิติสารสนเทศ (B.Sc. Information Statistic) หลักสูตรใหม่ 2566
7. การจัดการสภาพภูมิอากาศและสิ่งแวดล้อม (B.Sc. Climate and Environmental Management)
ปัจจุบันสำนักงานและการจัดการเรียนการสอนของคณะวิทยาศาสตร์และเทคโนโลยี ตั้งอยู่ที่ อาคารคณะวิทยาศาสตร์และเทคโนโลยี (เดิมเป็นอาคารอนุสรณ์ 40 ปี ของคณะวิศวกรรมศาสตร์) ในปี 2558 ได้เริ่มมีการปรับปรุงโครงสร้างอาคารทั้งภายในและภายนอกให้ทันสมัย มีการปรับปรุงห้องปฏิบัติการทางวิทยาศาสตร์ เทคโนโลยีสารสนเทศ และห้องบรรยายเพื่อรองรับการพัฒนาการเรียนการสอนให้สอดคล้องกับบริบทการจัดการศึกษายุคดิจิทัล (Digital education platform) ตลอดจนมีการตั้ง ศูนย์เครื่องมือวิทยาศาสตร์และบริการ (Scientific Instrument and Service Center : SISC) เพื่อเป็นแหล่งให้บริการทดสอบ วิเคราะห์ตัวอย่างและให้บริการสังคม สำหรับนักศึกษา อาจารย์ นักวิจัยทั้งภายในและภายนอกมหาวิทยาลัย รวมถึงหน่วยงานทั้งภาครัฐและเอกชน โดยเฉพาะการบริการวิจัยและทดสอบให้กับภาคอุตสาหกรรม
ทำเนียบคณบดี

| คณะวิทยาศาสตร์และเทคโนโลยี> รายนามคณบดี | คณะวิทยาศาสตร์และเทคโนโลยี> วาระการดำรงตำแหน่ง |
| --- | --- |
ผู้ช่วยศาสตราจารย์เพ็ญนภา สุวรรณบำรุง: ระยะเวลาดำรงตำแหน่ง 26 ม.ค. 2567 - จนถึงปัจจุบัน
ดร.จิระศักดิ์ ธาระจักร์: ระยะเวลาดำรงตำแหน่ง 26 ม.ค. 2563 - 26 ม.ค. 2567
ดร.ไพศาล การถาง: ระยะเวลาดำรงตำแหน่ง 26 ม.ค. 2559 - 25 ม.ค. 2563
ผู้ช่วยศาสตราจารย์ ดร.อมรา อมรแก้ว: ระยะเวลาดำรงตำแหน่ง 26 ม.ค. 2555 - 25 ม.ค. 2559
ผู้ช่วยศาสตราจารย์ประเทืองทิพย์ โรจนวิภาต,รักษาการแทนคณบดี: ระยะเวลาดำรงตำแหน่ง 3 ต.ค. 2554 - 25 ม.ค. 2555
ว่าที่ร้อยตรีวิชัย โกศัลวัฒน์: ระยะเวลาดำรงตำแหน่ง 2 ก.พ. 2554 - 2 ต.ค. 2554
นางสุรพร กิตติสารวัณโณ: ระยะเวลาดำรงตำแหน่ง 2 ก.พ. 2550 -1 ก.พ. 2554
แหล่งข้อมูลอื่น

http://www.sci.rmutp.ac.th
YouTube Sci Rmutp
SciRmutpFB@scirmutp
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
เมตาฟอร์: รีแฟนตาซีโอ

| เมตาฟอร์: รีแฟนตาซีโอ |
| --- | --- |

ผู้พัฒนา: สตูดิโอซีโร
ผู้จัดจำหน่าย: เซกาJP: อัตลุส
กำกับ: คาสึระ ฮาชิโนะ
อำนวยการผลิต: จุนอิจิ โยชิซาวะ
ออกแบบ: อาสึสะ คิโดะ เคนอิจิ โกโตะ
โปรแกรมเมอร์: ยูจิโระ โคซากะ
ศิลปิน: ชิเงโนริ โซเอะจิมะ ยาสุฮิโระ อากิโมโตะ
เขียนบท: ยูอิจิโระ ทานากะ คาสึระ ฮาชิโนะ
แต่งเพลง: โชจิ เมกุโระ
เครื่องเล่น:   เพลย์สเตชัน 4  เพลย์สเตชัน 5  ไมโครซอฟท์ วินโดวส์  เอกซ์บอกซ์ซีรีส์เอกซ์และซีรีส์เอส 
วางจำหน่าย: 11 ตุลาคม 2024
แนว: เล่นตามบทบาท
รูปแบบ: ผู้เล่นคนเดียว
เมตาฟอร์: รีแฟนตาซีโอ (ญี่ปุ่น: メタファー：リファンタジオ; โรมาจิ: Metafā: Rifantajio) เป็นเกมเล่นตามบทบาทที่พัฒนาโดยสตูดิโอซีโร และจัดจำหน่ายโดยอัตลุสในญี่ปุ่นและวางจำหน่ายทั่วโลกโดยเซกา เมตาฟอร์: รีแฟนตาซีโอ ได้รับการประกาศครั้งแรกภายใต้ชื่อรหัส โปรเจ็กต์ รี:แฟนตาซี ในเดือนธันวาคม 2016 โดยไม่มีการเปิดเผยข้อมูลเพิ่มเติมจนถึงปี 2023 และวางจำหน่ายสำหรับเพลย์สเตชัน 4 เพลย์สเตชัน 5 วินโดวส์ และ เอกซ์บอกซ์ซีรีส์เอกซ์และซีรีส์เอส ในวันที่ 11 ตุลาคม 2024
ตัวเกมมีฉากอยู่ในสหราชอาณาจักรแห่งยูโครเนียซึ่งเป็นอาณาจักรแฟนตาซีในยุคกลางที่สะท้อนถึงโลกแห่งความเป็นจริงในปัจจุบัน หลังจากการลอบปลงพระชนม์อดีตกษัตริย์ หลายปีก่อนหน้านั้น ความพยายามปลงพระชนม์เจ้าชายส่งผลให้เขาถูกสาปและหลับใหลไปนาน ตัวเอกชื่อวิลล์ เด็กกำพร้าจากเผ่าเอลดา ผู้ใช้เวทมนตร์และเพื่อนในวัยเด็กของเจ้าชาย เข้าร่วมในรอยัลทัวร์นาเมนต์ซึ่งจัดขึ้นเพื่อตัดสินผู้สืบทอดบัลลังก์ โดยเดินทางข้ามยูโครเนียเพื่อรวบรวมการสนับสนุนจากประชาชนในขณะที่ค้นหาวิธีปลดคำสาป
เมตาฟอร์: รีแฟนตาซีโอ ทำยอดขายได้หนึ่งล้านชุดในวันวางจำหน่ายบนทุกแพลตฟอร์มและได้รับคำชื่นชมอย่างล้นหลาม
การตลาดและการวางจำหน่าย

เมตาฟอร์: รีแฟนตาซีโอ เปิดตัวอย่างเป็นทางการในเดือนมิถุนายน 2023 ระหว่างการนำเสนอวิดีโอเอกซ์บอกซ์เกมส์โชว์เคสของไมโครซอฟท์ซึ่งมีกำหนดเปิดตัวสำหรับวินโดวส์ และ เอกซ์บอกซ์ซีรีส์เอกซ์และซีรีส์เอส ต่อมาในเดือนนั้น "การถ่ายทอดสดฉลองพิเศษ" ที่นำเสนอเพอร์โซนาสตอล์คเกอร์คลับได้ถูกสตรีมบนยูทูบ ซึ่งตัวเกมดังได้รับการยืนยันแยกต่างหากว่าอยู่ระหว่างการพัฒนาสำหรับเพลย์สเตชัน 4 และ เพลย์สเตชัน 5 ตัวอย่างที่สองที่เปิดเผยรายละเอียดเพิ่มเติมเกี่ยวกับรูปแบบการเล่น ตัวละคร และเนื้อเรื่อง ได้เปิดตัวครั้งแรกในช่วงก่อนงานเดอะเกมอะวอดส์ 2023 ในเดือนธันวาคม 2023 ในเดือนเดียวกันนั้น ผู้จัดจำหน่ายได้ออกอากาศการถ่ายทอดสดช่วงปลายปีโดยมีแขกรับเชิญจากนักพากย์เสียงภาษาญี่ปุ่นของเกม และเปิดเผยรายละเอียดเพิ่มเติมเกี่ยวกับเรื่องราว ตัวละคร และรูปแบบการเล่น ตั้งแต่เดือนเมษายน 2024 อัตลุสได้จัดชุดไลฟ์สตรีม "ATLUS Exclusive" เพื่อแนะนำด้านต่าง ๆ ของเกมตั้งแต่ระบบไปจนถึงเนื้อหาเรื่องราว ตัวอย่างที่สองที่เน้นที่อาร์คีไทป์ต่าง ๆ ของเกม ชื่อว่า "Awaken" เผยแพร่ควบคู่ไปกับสตรีม ATLUS Exclusive ครั้งที่สองในเดือนมิถุนายน 2024 ตามด้วยตัวอย่างเรื่องราวฉบับเต็มในเดือนถัดไป ตัวอย่างที่สามที่มีศูนย์กลางอยู่ที่ระบบการเลือกตั้ง ชื่อ "Travel Beyond Fantasy" ได้รับการเผยแพร่ทางออนไลน์ในช่วงปลายเดือนสิงหาคม 2024 ตัวอย่างที่สี่ชื่อ "United Kingdom of Euchronia" ก็เผยแพร่ในเดือนนั้นเช่นกัน
เดโมที่สามารถเล่นได้ครั้งแรกของเกมได้เปิดให้สาธารณชนเข้าชมในช่วง ATLUS Fes 2024 ในเดือนมิถุนายน โดยให้ผู้เล่นได้ลองตัวอย่างสามสถานการณ์แยกจากเรื่องราวของเกมที่เน้นไปที่การตื่นขึ้นของตัวเอกสู่อาร์คีไทป์แรกของเขา ดันเจี้ยนช่วงแรก และการต่อสู้กับบอสตั้งแต่ช่วงกลางเกม เดโมนี้ยังนำไปแสดงในงานซัมเมอร์เกมเฟสในเดือนเดียวกัน เดโมที่สองที่นำเสนอเรื่องราวและรูปแบบการเล่นหนึ่งชั่วโมงแรกของเกมสามารถเล่นได้ให้สื่อมวลชนได้เล่นในงานเกมส์คอมในเดือนสิงหาคม 2024 เซกาและอัตลุสเปิดตัว "Prologue Demo" ที่ดาวน์โหลดได้เต็มรูปแบบในวันที่ 25 กันยายน 2024 สำหรับทุกแพลตฟอร์ม ซึ่งจะทำให้ผู้เล่นได้สัมผัสกับบทเปิดเกมอย่างเต็มรูปแบบซึ่งประกอบไปด้วยการเล่นเกม 5 ชั่วโมง รวมถึงดันเจี้ยนสี่ด่านแรก โดยเจ็ดดันเจี้ยนจากทั้งหมด 40 ดันเจี้ยนที่ปลดล็อกได้ อาร์คีไทป์และผู้ติดตามหกคน พร้อมบันทึกข้อมูลความคืบหน้าจากเดโมที่สามารถถ่ายโอนไปยังเวอร์ชันเต็มได้
เมตาฟอร์: รีแฟนตาซีโอ มีกำหนดวางจำหน่ายสำหรับสำหรับเพลย์สเตชัน 4 เพลย์สเตชัน 5 วินโดวส์ และ เอกซ์บอกซ์ซีรีส์เอกซ์และซีรีส์เอส ในวันที่ 11 ตุลาคม 2024 นอกเหนือจากเวอร์ชันมาตรฐานแล้ว ยังมีการจำหน่ายฉบับ Collector's Edition พิเศษ ซึ่งควบคู่ไปกับสำเนาของเกมจะประกอบด้วยกล่องเหล็กแบบพิเศษ เพลงประกอบสองแผ่น หนังสืออาร์ตเวิร์ก ชุดหมุดโลหะ แผ่นสติกเกอร์ และ แผนที่ผ้าของสหราชอาณาจักรยูโครเนีย นอกจากนี้ ฉบับ Collector's Edition ยังมาพร้อมกับหนังสือประวัติศาสตร์ดิจิทัลและเพลงประกอบที่ระลึกถึงวันครบรอบ 35 ปีของอัตลุสซึ่งมีธีมตามการเปิดตัวก่อนหน้านี้  เนื้อหาฉบับนักสะสมในรูปแบบดิจิทัลยังมีให้ใช้งานเป็นส่วนหนึ่งของ Atlus 35th Digital Anniversary Edition อีกด้วย ผู้ที่สั่งซื้อล่วงหน้าทุกคนจะได้รับสิทธิ์เข้าถึงเนื้อหาที่ดาวน์โหลดได้ Archetype EXP Chest Set และ Adventurer's Journey Pack ซึ่งมีไอเทมต่าง ๆ จากช่วงต้นเกมสำหรับการเล่นในช่วงเริ่มต้น ในขณะที่ Collector's Edition และ Digital Anniversary Edition จะมาพร้อมกับวอชเชอร์สำหรับเนื้อหาที่ดาวน์โหลดได้แบบสแตนด์อโลนเพิ่มเติมของเกม
สงครามเชียงใหม่ พ.ศ. 2317

| ด ค กสงครามพม่า–สยาม |
| --- | --- |
 พระเจ้าตะเบ็งชเวตี้  ช้างเผือก  การเสียกรุงครั้งที่หนึ่ง  ยุทธหัตถี  1593–1600  1609–1622  1662–1664  1675–1676  1700–1701  พระเจ้าอลองพญา  การเสียกรุงครั้งที่สอง  1767-1770  เชียงใหม่  บางแก้ว  อะแซหวุ่นกี้  เก้าทัพ  ท่าดินแดง  ตีเมืองทวาย  ทวาย  พม่าตีเชียงใหม่  เชียงแสน  เมืองถลาง  เชียงตุง 
สงครามเชียงใหม่ หรือ สงครามสยามตีเมืองเชียงใหม่ พ.ศ. 2317 เป็นสงครามระหว่างสยามอาณาจักรธนบุรีในรัชสมัยสมเด็จพระเจ้าตากสินมหาราช และพม่าสมัยพระเจ้ามังระแห่งราชวงศ์โก้นบอง
หลังจากอาณาจักรล้านนาตกอยู่ภายใต้การปกครองของพม่ามาเป็นเวลานานกว่าสองร้อยปี ด้วยพระราชดำริของสมเด็จพระเจ้าตากสินมหาราช กองทัพสยามจึงยกขึ้นไปตีเมืองเชียงใหม่ สยามจัดการยึดเชียงใหม่จากพม่าได้สำเร็จในเดือนมกราคม 2318 และเริ่มต้นการเปลี่ยนผ่านจากการปกครองของพม่ามาอยู่ภายใต้อิทธิพลของสยาม
เหตุการณ์นำ > ล้านนาภายใต้การปกครองของพม่า

นับตั้งแต่การเสียเมืองเชียงใหม่ให้แก่พระเจ้าบุเรงนองในพ.ศ. 2101 อาณาจักรล้านนาตกอยู่ภายใต้การปกครองของพม่าเป็นเวลาประมาณสองร้อยปี ในพ.ศ. 2266 เจ้าอินทโฉมชิงราชสมบัติจากเจ้าองค์คำแห่งอาณาจักรล้านช้างหลวงพระบาง เจ้าองค์คำซึ่งมีเชื้อสายไทลื้อจึงหนีภัยการเมืองมาบวชเป็นพระภิกษุอยู่ที่วัดบุปผารามเมืองเชียงใหม่ ในพ.ศ. 2270 นายเทพสิงห์นำชาวเชียงใหม่ลุกฮือขึ้นต่อต้านการปกครองของพม่า จับโป่มังแรนร่าเจ้าเมืองเชียงใหม่ชาวพม่าสังหารเสีย เทพสิงห์มีคำสั่งให้เที่ยวจับชาวพม่าในเชียงใหม่มาสังหารทั้งหมด ชาวพม่าในเชียงใหม่จึงขอความช่วยเหลือจากเจ้าองค์คำ ซึ่งบวชเป็นภิกษุอยู่ เจ้าองค์คำนำกองกำลังพม่าสามารถขับไล่เทพสิงห์ออกไปจากเชียงใหม่ได้สำเร็จ เจ้าองค์คำปราบดาภิเษกขึ้นเป็นพระเจ้าเชียงใหม่ เจ้าชายไทลื้อจากหลวงพระบางจึงได้เป็นกษัตริย์เชียงใหม่ เป็นอิสระขาดจากพม่า พม่ายกทัพมาตีเมืองเชียงใหม่ เจ้าองค์คำขับไล่พม่าออกไปได้ เมืองเชียงใหม่จึงเป็นอิสระนับแต่นั้น
การเสื่อมอำนาจของพม่าในยุดท้ายของราชวงศ์ตองอูทำให้หัวเมืองล้านนาสามารถแยกตัวเป็นอิสระจากพม่าได้ แต่หัวเมืองล้านนาได้แตกแยกออกเป็นเมืองต่าง ๆ ได้แก่เชียงใหม่ ลำปาง ลำพูน แพร่ น่าน ต่างเมืองต่างเป็นอิสระต่อกันไม่ขึ้นแก่กัน เจ้าองค์คำครองเมืองเชียงใหม่อยู่ 32 ปี จนถึงแก่พิราลัยในพ.ศ. 2302 พระโอรสคือเจ้าองค์จันทร์ขึ้นเป็นกษัตริย์เชียงใหม่ต่อมา เจ้าองค์จันทร์อยู่ในราชสมบัติได้สองปี ในพ.ศ. 2304 เจ้าปัดซึ่งเป็นอนุชาของเจ้าจันทร์ชิงราชสมบัติจากเจ้าจันทร์ แล้วยกราชสมบัติให้เจ้าขี้หุดอธิการวัดดวงดีเป็นกษัตริย์เชียงใหม่แทน ปีต่อมาพ.ศ. 2305 พระเจ้ามังลอกแห่งพม่าราชวงศ์คองบองส่งแม่ทัพพม่าโป่อภัยคามณี (Abaya Kamani) ยกทัพพม่าจำนวน 7,500 คนมาตีเมืองเชียงใหม่ ล้อมเมืองเชียงใหม่อยู่เจ็ดเดือนพม่าสามารถยึดเมืองเชียงใหม่ได้ในเดือนสิงหาคมพ.ศ. 2306 พม่านำตัวเจ้าจันทร์พร้อมทั้งวงศ์เจ้าเชียงใหม่และกวาดต้อนชาวเชียงใหม่จำนวนมากไปพม่า พระเจ้ามังระทรงแต่งตั้งอภัยคามณีให้เป็นเจ้าเมืองเชียงใหม่ เมืองเชียงใหม่จึงกลับไปอยู่ภายใต้การปกครองของพม่าอีกครั้งในยุคราชวงศ์คองบอง ในพ.ศ. 2308 บรรดาหัวเมืองล้านนานำโดยลำพูนกบฏขึ้นต่อพม่า จนพม่าอภัยคามณีต้องใช้กำลังปราบปราม จากนั้นพม่าจึงใช้ล้านนาเป็นฐานในการโจมตีอยุธยานำไปสู่การเสียกรุงศรีอยุธยาครั้งที่สองในพ.ศ. 2310
ในพ.ศ. 2275 ขณะนั้นกองกำลังเมืองลำพูนได้ยึดครองเมืองลำปางไว้ นายหนานทิพย์ช้างเป็นพรานมีความสามารถ นำทัพเมืองลำปางขับไล่กำลังของลำพูนออกจากเมืองลำปางได้สำเร็จ ชาวลำปางยกหนานทิพย์ช้างให้เป็นพระยาสุละวะลือไชยหรือเจ้าทิพย์จักรเป็นเจ้าเมืองลำปาง เมื่อพระยาสุละวะลือไชย (หนานทิพย์ช้าง) ถึงแก่พิราลัยในพ.ศ. 2302 ท้าวลิ้นกางซึ่งเป็นบุตรของเจ้าเมืองลำปางคนก่อนได้ชิงเมืองลำปางไป เป็นเหตุให้เจ้าชายแก้วบุตรของหนานทิพย์ช้างจำต้องหลบหนีไปกรุงอังวะขอความช่วยเหลือจากพม่า ฝ่ายพม่าจึงยกทัพมาตีเมืองลำปางสังหารท้าวลิ้นกางไปเสีย แล้วตั้งเจ้าชายแก้วเป็นเจ้าเมืองลำปางในพ.ศ. 2307 ภายใต้การปกครองของพม่า
ในพ.ศ. 2312 โป่อภัยคามณีเจ้าเมืองเชียงใหม่ถึงแก่กรรม โป่มะยุง่วนได้มาเป็นเจ้าเมืองเชียงใหม่คนใหม่ สมัยการปกครองของโป่มะยุง่วนเป็นสมัยแห่งการกดขี่ โป่มะยุง่วนมีนโยบายกลืนล้านนาให้เข้าสู่วัฒนธรรมพม่าอย่างเต็มที่ โป่มะยุง่วนให้เจ้าชายแก้วเจ้าเมืองลำปางมาอยู่ที่เชียงใหม่ นายกาวิละโอรสของเจ้าชายแก้วจึงทำหน้าที่ปกครองเมืองลำปางแทนบิดา
เหตุการณ์นำ > ตีเมืองเชียงใหม่ครั้งแรก พ.ศ. 2314

สมเด็จพระเจ้าตากสินทรงปราบชุมนุมเจ้าพระฝางเมืองสวางคบุรีลงได้สำเร็จในพ.ศ. 2313 ในเดือนกุมภาพันธ์ พ.ศ. 2314 โป่มะยุง่วนเจ้าเมืองเชียงใหม่ยกทัพลงมาตีและล้อมเมืองสวรรคโลก เจ้าพระยาสวรรคโลกบอกลงมาธนบุรี สมเด็จพระเจ้าตากสินมีพระราชโองการให้หัวเมืองเหนือประกอบด้วยเจ้าพระยาสุรสีห์ (บุญมา) เมืองพิษณุโลก พระยาพิชัย (ทองดี) พระยาสุโขทัย (พระเชียงเงิน) ยกไปตีกระหนาบหลังทัพพม่าของโป่มะยุง่วนที่สวรรคโลกได้สำเร็จ โป่มะยุง่วนแตกพ่ายกลับคืนไปเมืองเชียงใหม่
สมเด็จพระเจ้าตากสินมีพระราชดำริที่จะตีเมืองเชียงใหม่ จึงเสด็จเรือพระที่นั่งยกทัพเสด็จพระราชดำเนินทางชลมารคขี้นไปตีเมืองเชียงใหม่ในเดือนมีนาคมพ.ศ. 2314 ไปประทับที่เมืองพิชัย พระยาแพร่มังไชยเจ้าเมืองแพร่มาขอสวามิภักดิ์ ทรงแต่งตั้งพระยาแพร่มังไชยเป็นพระยาศรีสุริยวงศ์มาเข้าร่วมทัพด้วย สมเด็จพระเจ้าตากสินทรงรวบรวมกำลังพลที่เมืองพิชัยได้ 15,000 คน มีพระราชโองการให้เจ้าพระยาจักรี (หมุด) และพระยามหาราชครูฯอยู่รักษาเรือพระที่นั่งและเรือทั้งปวงที่เมืองพิชัย ให้เจ้าพระยาสุรสีห์ยกทัพหัวเมืองเหนือไปเป็นทัพหน้าก่อน จากนั้นเสด็จยกทัพทางบกไปเมืองเชียงใหม่ ยกไปทางเมืองสวรรคโลก เมืองเถิน และเมืองลี้ จนเสด็จกยกทัพถึงเมืองลำพูน
โป่มะยุง่วนตั้งค่ายรับทัพไทยอยู่ที่นอกเมืองเชียงใหม่ เจ้าพระยาสุรสีห์ยกเข้าตีค่ายของโป่มะยุง่วนแตกพ่ายถอยเข้าเมืองไป ฝ่ายพม่าสละกำแพงดินเมืองเชียงใหม่ชั้นนอก เข้าไปขึ้นเชิงเทินรักษากำแพงเมืองเชียงใหม่ชั้นใน ฝ่ายธนบุรีเข้าไปตั้งที่กำแพงเมืองชั้นนอกล้อมเมืองเชียงใหม่ไว้ ในเวลากลางคืนมีพระราชโองการให้แม่ทัพนายกองทั้งหลายยกกำลังเข้าโจมตีกำแพงเมืองเชียงใหม่ ตำนานพื้นเมืองเชียงใหม่ระบุว่า ฝ่ายธนบุรีมี"พระโกษาปาน"ตำนานพื้นเมืองเชียงใหม่ ฉบับ เชียงใหม่ ๗๐๐ ปี. ศูนย์วัฒนธรรมจังหวัดเชียงใหม่ สถาบันราชภัฏเชียงใหม่, พ.ศ. 2538.</ref>เป็นทัพหน้า นำกำลัง 7,000 คน เข้าประชิดประตูไลแกง (ประตูหล่ายแกง หรือ ประตูระแกง) ในวันเดือนห้าขึ้นสามค่ำ (18 มีนาคม พ.ศ. 2314) ฝ่ายพม่ายิงปืนตอบโต้อย่างสามารถทำให้ฝ่ายไทยถอยออกมา หลังจากสู้รบกันเก้าวัน สมเด็จพระเจ้าตากสินจึงมีพระดำริว่าเมืองเชียงใหม่มีป้อมปราการที่มั่นคง ดังคำปรัมปราที่กล่าวกันมาแต่สมัยอยุธยาว่า กษัตริย์พระองค์ใดยกทัพไปตีเมืองเชียงใหม่ ครั้งแรกจะไม่สำเร็จต้องยกมาตีครั้งที่สองจึงจะสำเร็จ การรบครั้งนี้ฝ่ายพม่ามีกำลังเข้มแข็งเกินกว่าจะเอาชนะได้ หลังจากประทับที่เมืองเชียงใหมได้เก้าวัน จึงมีพระราชโองการให้ถอยทัพกลับ ในวันขึ้นสิบเอ็ดค่ำเดือนห้า (26 มีนาคม พ.ศ. 2314)
ฝ่ายโป่มะยุง่วนเมื่อเห็นว่าฝ่ายไทยถอยทัพกลับแล้ว จึงให้ทัพพม่ายกติดตามหลังมา ระดมยิงปืนใส่กองทัพหัวเมืองเหนือทัพหลัง จนแตกพ่ายถอยลงมาถึงทัพหลวง สมเด็จพระเจ้าตากสินทรงหยุดทัพถอดพระแสงดาบ ทรงพระแสงดาบขับไล่ข้าศึกด้วยพระองค์เอง ไล่ต้อนพลทั้งหลายให้กลับขึ้นสู้กับพม่าใหม่อีกครั้ง เข้าสู้รบถึงขั้นตะลุมบอน ฝ่ายพม่าพ่ายแพ้ถอยกลับไปเชียงใหม่